PATVIRTINTA:

Šalčininkų specialiosios mokyklos

direktoriaus

2020 m. kovo 24 d. įsakymu Nr. V- 9

**ŠALČININKŲ SPECIALIOSIOS MOKYKLOS UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Ugdymo proceso organizavimo nuotoliniu būdu tvarkos aprašas (toliau – aprašas) nustato mokinių, kurie mokosi pagal pradinio, pagrindinio ugdymo individualizuotas programas nuotolinio mokymo(si) organizavimą ir vykdymą.
2. Aprašas parengtas vadovaujantis rekomendacijomis dėl ugdymo proceso organizavimo nuotoliniu būdu (Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372).
3. Ugdymas nuotoliniu būdu organizuojamas vadovaujantis pradinio, pagrindinio ugdymo programų aprašu, bendrosiomis programomis, bendraisiais ugdymo planais, pradinio ir pagrindinio ugdymo bendrųjų programų pritaikymo rekomendacijomis.
4. Laikinai organizuojant ugdymą nuotoliniu būdu, mokymo sutartys nekeičiamos.

**II SKYRIUS**

**NUOTOLINIO MOKYMO ORGANIZAVIMAS**

1. Nuotolinis mokymas organizuojamas naudojant tamo.lt sistemą, bendraujant telefonu, siunčiant užduotys Messenger programele ir kitu esamu visoms mokykloms laisvai prieinamu skaitmeniniu ugdymo turiniu.
2. Pildant pamokos turinį tamo.lt bendrame klasės darbe skiriamos mokymosi užduotys, teikiama teorinė ir kita ugdymui(si) reikalinga medžiaga ar informacija, skiriant bendrą namų darbą nurodoma kiek mokiniai turės skirti laiko užduotims atlikti.
3. Mokiniai, mokosi nuosekliai 5 dienas per savaitę.
4. Mokytojai dirba iš namų arba atvyksta į mokyklą, kur jie gali prisijungti prie skaitmeninių aplinkų.
5. Mokymo medžiaga gali būti popierinė (pvz., mokinių turimi vadovėliai, pratybų sąsiuviniai), tačiau užduotys pateikiamos skaitmeninėse aplinkose su nuorodomis.
6. Klasės vadovas, mokytojai dalykininkai stebi mokinių prisijungimus prie tamo.lt, konsultuoja mokinius ir jų tėvus/globėjus telefonu dėl nuotolinio mokymosi.
7. Su mokiniais, mokinių tėvais/globėjais bendraujama naudojant tamo.lt pranešimus, pokalbius telefonu.
8. Tamo.lt dienynas pildomas vadovaujantis bendra elektroninio dienyno pildymo tvarka.
9. Asmens duomenys yra tvarkomi ir saugomi, vadovaujantis LR asmens duomenų teisinės apsaugos įstatymo nuostatomis bei kitais teisės aktais, reguliuojančiais asmens duomenų tvarkymą ir apsaugą.

**III SKYRIUS**

**BAIGIAMOSIOS NUOSTATOS**

1. Nuotolinio mokymo organizavimo kontrolę vykdo direktoriaus įsakymu paskirtas asmuo.
2. Ne vėliau kaip iki 2020 m. kovo 25 d. informuojami mokinių tėvai (globėjus, rūpintojus), kaip bus organizuojamas ugdymas.